ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.63 కోట్ల డోసులు  అందించారు
గత 24 గంటల్లో 1,39,111 డోసులు అందించారు
దేశవ్యాప్త క్రియాశీల కేసుల సంఖ్య 18,317
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.77%
గత 24 గంటల్లో 2,081 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,04,933 కు పెరిగింది.
గత 24 గంటల్లో 1,604 కొత్త కేసులు నమోదయ్యాయి.
రోజువారీ పాజిటివిటీ రేటు 1.02%
వారపు పాజిటివిటీ రేటు 1.08%
గత 24 గంటల్లో చేసిన 1,57,218 కొవిడ్ పరీక్షలతో కలిపి ఇప్పటివరకు 90.08 కోట్ల పరీక్షలు చేశారు.
మంత్రిమండలి
వామ పక్ష తీవ్రవాద  ప్రాంతాల్లోని భద్రతా సైట్ల వద్ద 2జి మొబైల్ సైట్లను 4జి గా అప్ గ్రేడ్ చేయడానికి ఆమోదం తెలిపిన కేంద్ర మంత్రివర్గం
ఎల్ డబ్ల్యుఈ ప్రాంతాల్లో మెరుగైన ఇంటర్నెట్, డేటా సేవలపై దృష్టి..
దేశీయ తయారీ కి ప్రోత్సాహం: ఆత్మనిర్భర్ భారత్ లక్ష్యాల సాకారం
అంచనా వేసిన ప్రాజెక్టు మొత్తం వ్యయం రూ. 2426.39 కోట్లు
ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గ సమావేశం వామ పక్ష తీవ్రవాద ప్రాబల్య  ప్రాంతాలలోని భద్రతా శిబిరాల వద్ద వద్ద 2జి మొబైల్ సేవలను 4జి కి అప్ గ్రేడ్ చేయడం కోసం యూనివర్స ల్ సర్వీస్ ఆబ్లిగేషన్ ఫండ్  ప్రాజెక్టుకు ఆమోదం తెలిపింది.
ఈ ప్రాజెక్ట్ 2,343 వామ పక్ష తీవ్రవాద  ఫేజ్-1 సైట్లను 2జి నుండి 4జి మొబైల్ సేవలకు 1,884.59 కోట్ల రూపాయల అంచనా వ్యయంతో  అప్ గ్రేడ్ చేయాలని లక్ష్యంగా పెట్టుకుంది. ఇందులో ఐదేళ్ల పాటు ఓ అండ్ ఎం కూడా ఉంది. బిఎస్ఎన్ఎల్ తన సొంత ఖర్చుతో మరో ఐదు సంవత్సరాల పాటు ఈ సైట్లను నిర్వహిస్తుంది. ఈ సైట్లు బిఎస్ఎన్ఎల్ కు చెందినవి కాబట్టి ఈ పనిని బిఎస్ఎన్ఎల్ కే అప్పగిస్తారు.
541.80 కోట్ల రూపాయల అంచనా వ్యయంతో ఐదు సంవత్సరాల కాంట్రాక్ట్ వ్యవధికి మించి పొడిగించబడిన కాలానికి బిఎస్ఎన్ఎల్ ద్వారా ఎల్ డబ్ల్యుఇ ఫేజ్-1 2జి సైట్ల ఆపరేషన్స్, మెయింటెనెన్స్ ఖర్చుకు నిధులు సమకూర్చడానికి కూడా మంత్రివర్గం ఆమోదం తెలిపింది. 12 నెలల వరకు పొడిగింపు కేబినెట్ ఆమోదం పొందిన తేదీ నుంచి లేదా 4జీ సైట్లను ప్రారంభించే తేదీ నుంచి ఏది ముందు అయితే అప్పటి నుంచి ఉంటుంది.
ఇతర మార్కెట్లకు ఎగుమతి చేయడంతో పాటు దేశీయ మార్కెట్ అవసరాలను తీర్చడానికి టెలికాం గేర్ విభాగంలో స్వావలంబన సాధించడానికి ప్రభుత్వం బిఎస్ఎన్ఎల్ కు దేశీయ 4జి టెలికాం పరికరాల ప్రతిష్టాత్మక ప్రాజెక్టు కోసం ఎంచుకుంది. ఈ ప్రాజెక్టులో కూడా ఈ 4జి ఎక్విప్ మెంట్ ఉపయోగించబడుతుంది.
అప్ గ్రేడేషన్, ఈ ఎల్.ఎస్.డబ్ల్యు ప్రాంతాల్లో మెరుగైన ఇంటర్నెట్, డేటా సేవలను అందిస్తుంది. ఇది హోం మంత్రిత్వ శాఖ, రాష్ట్ర ప్రభుత్వాల అవసరాలను తీరుస్తుంది. ఈ ప్రాంతాల్లో మోహరించిన భద్రతా సిబ్బంది కమ్యూనికేషన్ అవసరాలను కూడా ఇది తీరుస్తుంది. గ్రామీణ ప్రాంతాల్లో మొబైల్ కనెక్టివిటీని అందించాలనే లక్ష్యానికి అనుగుణంగా ఈ ప్రతిపాదన ఉంది. అదనంగా, వివిధ ఈ- గవర్నెన్స్ సేవలు, బ్యాంకింగ్ సేవలు, టెలి-మెడిసిన్ డెలివరీ; మొబైల్ బ్రాడ్ బ్యాండ్ ద్వారా టెలి ఎడ్యుకేషన్ మొదలైనవి ఈ ప్రాంతాల్లో సాధ్యమవుతాయి.
-----
(
ప్రధాన మంత్రి కార్యాలయం
క్రికెట్ లో గెలుపు మరియు టీకామందు ను ఇప్పించడం లో ఖ్యాతి.. ఈ రెండిటికీ టీమ్ ఇండియా ను ప్రశంసించిన ప్రధాన మంత్రి
టీకామందు ను ఇప్పించే కార్యక్రమం తో పాటు క్రికెట్ మైదానం లో భారతదేశం ప్రముఖ సాఫల్యాల ను సాధించినందుకు గాను టీమ్ ఇండియా ను ప్రధాన మంత్రి శ్రీ నరేంద్ర మోదీ ప్రశంసించారు.
ఈ రోజు న, భారతదేశం మరో సారి ఒక కోటి కి పైగా డోసుల ను ప్రజల కు ఇప్పించింది. ఇటువంటి కార్యాన్ని పూర్తి చేయడం గడచిన 11 రోజుల లో ఇది మూడో సారి.
క్రికెట్ లో, ఈ రోజు న ఓవల్ లో భారతదేశం ఒక చారిత్రిక విజయాన్ని నమోదు చేసింది.
‘‘టీకామందు ను వేయించడం తో పాటు క్రికెట్ పిచ్ మీద కూడా మరో గొప్ప రోజు. ఎప్పటి మాదిరిగానే, #TeamIndia గెలిచింది.
#SabkoVaccineMuftVaccine .’’ అని ప్రధాన మంత్రి ఒక ట్వీట్ లో పేర్కొన్నారు.
(
విద్యుత్తు మంత్రిత్వ శాఖ
46వ రైజింగ్ డేను జరుపుకుంటున్న ఎన్హెచ్పీసీ
భారతదేశపు ప్రధాన జల విద్యుత్ సంస్థ ఎన్హెచ్పీసీ లిమిటెడ్ సంస్థ తన 46వ రైజింగ్ డేను ఈ నెల 7న ఫరీదాబాద్ లోని సంస్థ కార్పొరేట్ కార్యాలయంలోను.. మరియు అన్ని ప్రాంతీయ కార్యాలయాలు విద్యుత్ కేంద్రాలు ప్రాజెక్టులలో ఎంతో ఉత్సాహంగా జరుపుకుంది. 46వ రైజింగ్ డే సందర్భంగా ఈ నెల 7వ తేదీన ఫరీదాబాద్లోని ఎన్హెచ్పీసీ కార్పొరేట్ కార్యాలయంలో జరిగిన కార్యక్రమంలో
సంస్థ సీఎండీ శ్రీ ఎ.కె.సింగ్ ఉద్యోగులను ఉద్దేశించి మాట్లాడారు. కార్యక్రమంలో ముఖ్య అతిథిగా కేంద్ర విద్యుత్ మంత్రిత్వ శాఖ, పునరుత్పాదక ఇంధన శాఖ, నైపుణ్యపు అభివృద్ధి, వ్యవస్థాపకత మంత్రిత్వ శాఖ సహాయ మంత్రి శ్రీ ఆర్.కె. సింగ్, భారత ప్రభుత్వం తరపున గౌరవ అతిథిగా కార్యదర్శి  శ్రీ సంజీవ్ నందన్ సాహై వీడియో కాన్ఫరెన్సింగ్  ద్వారా కార్యక్రమంలో పాల్గొన్నారు. ఎన్హెచ్పీసీ 46వ రైజింగ్ డే సందర్భంగా ఎన్హెచ్పీసీ ఉద్యోగులందరికీ మంత్రి తన హృదయపూర్వక శుభాకాంక్షలను తెలిపారు. ఈ సంస్థ పనితీరు, సామర్థ్యం, లాభదాయకతను మంత్రి ప్రశంసించారు. సంస్థ ఉద్యోగుల కృషిని ప్రశంసించిన ఆయన, ఎన్హెచ్పీసీకి భవిష్యత్తులో అమలు చేయడానికి చాలా ప్రాజెక్టులు ఉన్నాయన్నారు. ఈ సంస్థ 50,000 మెగా వాట్ల కంపెనీగా ఎదగాలని తాము కోరుకుంటున్నట్టు తెలిపారు.ఇది నిజమైన బహుళజాతి స్వభావం కలిగిన సంస్థ అని వివరించారు. ఈ కార్యక్రమానికి గౌరవ అతిథిగా హాజరైన భారత ప్రభుత్వ కార్యదర్శి  శ్రీ సంజీవ్ నందన్ సహాయ్ హెచ్పీసీ సంస్థ కుటుంబాన్ని అభినందించారు. సంస్థ చాలా క్లిష్ట పరిస్థితుల్లో ప్రాజెక్టుల్ని అమలు చేస్తున్నట్లు తెలిపారు. సంస్థ సీఎండీ శ్రీ ఎ.కె సింగ్ మాట్లాడుతూ ఎన్హెచ్పీసీ పరివారానికి తన శుభాకాంక్షలు తెలియజేశారు. ఎన్హెచ్పీసీని కొత్త ఎత్తులకు తీసుకెళ్లడంలో తమ ఉద్యోగులందరి సహకారం కోరారు. సంస్థకు స్థిరమైన, మార్గదర్శకత్వం ఇస్తున్నందుకు గాను కేంద్ర మంత్రి శ్రీ ఆర్.కె.సింగ్, విద్యుత్ శాఖ కార్యదర్శి శ్రీ సంజీవ్ నందన్ సహాయ్లకు సంస్థ సీఎండీ కృతజ్ఞతలను తెలియజేశారు.
ఎన్హెచ్పీసీ 46 వ రైజింగ్ డే సందర్భంగా ఈ నెల 6, 7 తేదీల్లో ఎన్హెచ్పీసీ తన అన్ని ప్రాంగణాలలో రక్తదాన శిబిరాలను ఏర్పాటు చేసిందని, ఇది దాదాపు 800 యూనిట్ల రక్తాన్ని సేకరిస్తుందని ఆయన తెలిపారు. ఎన్హెచ్పీసీ డైరెక్టర్  శ్రీ రితీష్ కుమార్ కృతజ్ఞతలు తెలిపారు. ఎన్హెచ్పీసీకి సంస్థ యొక్క ఉద్యోగులందరి సహకారాన్ని ఆయన ప్రస్తుతించారు. ఈ వేడుకలలో, ఉత్తమ విద్యుత్ కేంద్రం, ఉత్తమ నిర్మాణ ప్రాజెక్ట్, ఆదర్శప్రాయమైన నిబద్ధత, స్థార్ ఆఫ్ ఎన్హెచ్పీసీ, పదవ తరగతి మరియు పన్నెండో తరగతి విద్యార్థులకు స్టార్ విద్యార్థి వంటి వివిధ విభాగాల కింద ఎన్హెచ్పీసీ అవార్డుల పథకం కింద  విజేతలకు ప్రదానం చేశారు. కార్యక్రమానికి ఎన్హెచ్పీసీకి చెందిన సీనియర్ అధికారులు శ్రీ రితీష్ కుమార్, డైరెక్టర్ , శ్రీ ఎన్.కె. జైన్, డైరెక్టర్ , శ్రీ వై.కె. చౌబే, డైరెక్టర్ , శ్రీ ఆర్.పి.గోయల్, డైరెక్టర్ , సీవీఓ శ్రీ ఎ.కె. శ్రీవాస్తవతో పాటుగా పలువురు ప్రముఖులు పాల్గొన్నారు. ప్రఖ్యాత ప్లేబ్యాక్ సింగర్ పద్మశ్రీ అవార్డు గ్రహీత శ్రీ కైలాష్ ఖేర్ స్వరపరచి, పాడిన ఎన్హెచ్పీసీ గీతాన్ని విడుదల చేయడం ఈ కార్యక్రమానికి ప్రత్యేక ఆకర్షణ. దీనిని కేంద్ర మంత్రి ఆర్.కె. సింగ్ విడుదల చేశారు. ఈ సందర్భంగా ప్రఖ్యాత గాయకుడు శ్రీ అమ్రిష్ మిశ్రా గజల్ ప్రదర్శన ఇచ్చారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 190.34 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 20,403
మొత్తం కేసుల్లో క్రియాశీల కేసులు 0.05%
ప్రస్తుత రికవరీ రేటు 98.74%
గత 24 గంటల్లో 3,410 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,60,905 కు పెరిగింది.
గత 24 గంటల్లో 3,207 కొత్త కేసులు నమోదయ్యాయి.
రోజువారీ పాజిటివిటీ రేటు 0.95%
వారపు పాజిటివిటీ రేటు 0.82%
గత 24 గంటల్లో చేసిన 3,36,776 కొవిడ్ పరీక్షలతో కలిపి ఇప్పటివరకు 84.10 కోట్ల పరీక్షలు చేశారు.
విద్యుత్తు మంత్రిత్వ శాఖ
అరుణాచల్ ప్రదేశ్లోని దిబాంగ్ మల్టీపర్పస్ ప్రాజెక్ట్ రైల్వే సైడింగ్ నిర్మాణం కోసం..
రైల్వే మంత్రిత్వ శాఖ రైట్స్ సంస్థతో ఎన్.హెచ్.పి.సి. అవగాహన ఒప్పందం
భారతదేశ యొక్క ప్రధాన జలవిద్యుత్ కంపెనీ నేషనల్ హైడ్రోపవర్ కార్పొరేషన్  లిమిటెడ్, రైల్వే మంత్రిత్వ శాఖకు చెందిన రైట్స్ సంస్థతో ఒక అవగాహన ఒప్పందం కుదుర్చుకుంది. 2,880 ఎం.డబ్ల్యు. దిబాంగ్ మల్టీపర్పస్ ప్రాజెక్ట్ కోసం అరుణాచల్ ప్రదేశ్లోని పాసిఘాట్లో రైల్వే సైడింగ్ నిర్మాణం కోసం రైల్వే మంత్రిత్వ శాఖ ఆధ్వర్యంలోని మినిరత్న షెడ్యూల్ 'ఏ' సెంట్రల్ పబ్లిక్ సెక్టార్ అండర్టేకింగ్ రైట్స్ సంస్థతో ఎన్.హెచ్.పి.సి. సంస్థ ఒక అవగాహన ఒప్పందంపై సంతకం చేసింది. ఎన్.హెచ్.పి.సి. మరియు రైట్స్ మధ్య వ్యూహాత్మక భాగస్వామ్యం రెండు సంస్థల నైపుణ్యాన్ని పూర్తి చేస్తుంది. ప్రాజెక్ట్ మేనేజ్మెంట్ కన్సల్టెంట్గా రైట్స్ దాని ప్రధాన బలాన్ని ఉపయోగించుకుని, ఎన్.హెచ్.పి.సి. దిబాంగ్ మరియు అరుణాచల్ ప్రదేశ్లో రాబోయే ఇతర ప్రాజెక్టుల కోసం రైలు మౌలిక సదుపాయాలను అభివృద్ధి చేయడానికి సమగ్ర మరియు సమర్థవంతమైన పరిష్కారాలను అందిస్తుంది. 2023 ఆగస్టు 21న ఫరీదాబాద్లోని ఎన్.హెచ్.పి.సి. కార్పొరేట్ కార్యాలయంలో రైట్స్ జనరల్ మేనేజర్  దిబాంగ్ మరియు ఎగ్జిక్యూటివ్ డైరెక్టర్లు సంతకం చేశారు. ఎన్.హెచ్.పి.సి. సంస్థ డైరెక్టర్  శ్రీ బిస్వజిత్ బసు సమక్షంలో ఎంఓయూపై సంతకం చేశారు; ఎన్.హెచ్.పి.సి. ఎగ్జిక్యూటివ్ డైరెక్టర్  మరియు ఎన్.హెచ్.పి.సి. కార్పొరేట్ ఆఫీస్ సంబంధిత ఎగ్జిక్యూటివ్ డైరెక్టర్ ఈ కార్యక్రమంలో పాల్గొన్నారు. ఎన్.హెచ్.పి.సి. లిమిటెడ్ భారతదేశపు ప్రీమియర్ హైడ్రోపవర్ కంపెనీ. ఎన్.హెచ్.పి.సి. యొక్క మొత్తం స్థాపిత సామర్థ్యం 7,097.2 మెగావాట్లు. ఇందులో పునరుత్పాదక శక్తిని  దాని 25 పవర్ స్టేషన్ల ద్వారా అనుబంధ సంస్థల ద్వారా 1,520 మెగా వాట్లు కలదు. రైట్స్ లిమిటెడ్ అనేది మినీరత్న  షెడ్యూల్ 'ఎ' పబ్లిక్ సెక్టార్ ఎంటర్ప్రైజ్ మరియు భారతదేశంలోని ట్రాన్స్పోర్ట్ కన్సల్టెన్సీ మరియు ఇంజనీరింగ్ సెక్టార్లో ప్రముఖ ప్లేయర్, రంగాలు మరియు విస్తృత భౌగోళిక పరిధి అంతటా విభిన్న సేవలను అందిస్తోంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 192.74 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 19.93 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,92,74,20,735
|
|
అందుబాటులోని నిల్వలు
|
|
19,93,69,660
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 192.74 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 19.93 కోట్లకుపైగా  నిల్వలు అందుబాటులో ఉన్నాయి.
విద్యుత్తు మంత్రిత్వ శాఖ
స్కోప్ కాంప్లెక్స్ వద్ద వాక్సినేషన్ శిబిరాన్ని నిర్వహించిన ఎన్టిపిసి
కోవిడ్ మహమ్మారి రెండవ దశ పై పోరాటానికి, తమ సిబ్బంది, వారి కుటుంబ సభ్యులు స్నేహితుల ఆరోగ్య భద్రత కోసం విద్యుత్ మంత్రిత్వ శాఖ పరిధిలోని మహారత్న సిపిఎస్యు అయిన ఎన్టిపిసి, తమ కార్యాలయాలున్న పలు ప్రాంతాలలో వాక్సినేషన్ శిబిరాలను నిర్వహిస్తోంది.
దశలవారీగా ఐదురోజులలో న్యూఢిల్లీలోని ఎన్టిపిసి స్కోప్ ఆఫీసులో మొత్తం 2013మంది టీకాలు వేశారు. కఠినమైన కోవిడ్ ప్రోటోకాళ్ళ కింద వాక్సినేషన్ ప్రక్రియను నిర్వహించారు.
తన కార్యకలాపాలు నిర్వహించే అన్ని ప్రాంతాలలో ఇప్పటికే ఎన్టిపిసి తన సిబ్బంది, కార్మికులు, వారి కుటుంబ సభ్యులు మొత్తం 70,000 మంది టీకాకరణను పూర్తి చేసింది. అర్హులైన సిబ్బంది, వారిపై ఆధారపడిన వారందరికీ టీకా ద్వారా రక్షణ కల్పించాలన్నది ఎన్టిపిసి లక్ష్యం. ప్రస్తుతం వాక్సినేషన్ శిబిరాలు ఎన్టిపిసి కార్యాకలాపాలు సాగించే 72 ప్రాంతాలలో కొనసాగుతోంది, ఇందులో జెవిలు, అనుబంధ సంస్థలు కూడా ఉన్నాయి.
బొగ్గు మంత్రిత్వ శాఖ
నాన్-పవర్ సెక్టార్ కోసం కోల్ ఇండియా లిమిటెడ్ వద్ద తగినంత స్టాక్ ఉంది; ప్రస్తుతం రోజుకు 3.4 లక్షల టన్నుల బొగ్గును సరఫరా చేస్తోంది
సరఫరాను మరింత పెంచడానికి ప్రయత్నాలు జరుగుతున్నాయి
కోల్ ఇండియా లిమిటెడ్  ప్రస్తుతం విద్యుత్ యేతర రంగానికి  రోజుకు దాదాపు 3.4 లక్షల టన్నుల బొగ్గును సరఫరా చేస్తోంది. ఇది ఈ విభాగానికి కంపెనీ సగటు సరఫరా. 37 మిలియన్ టన్నుల  కంటే ఎక్కువ బొగ్గు దాని పిట్హెడ్ల వద్ద సిఐఎల్ ఈ రంగానికి సరఫరాలను మరింత పెంచాలని లక్ష్యంగా పెట్టుకుంది. ఆర్ధిక సంవత్సరం-2022లోని ఏప్రిల్-జనవరి సమయంలో 101.7 మిలియన్ టన్నుల  వద్ద ఎన్పీఎస్కి సిఐఎల్ పంపడం ప్రామాణిక మహమ్మారి రహిత ఎఫ్వై'20 సంబంధిత కాలంలో 94 ఎంటీలతో పోలిస్తే ఇది 8.2 శాతం పెరిగింది. ఎఫ్వై'19కు సంబంధించి పోల్చదగిన కాలానికి సిఐఎల్ ప్రారంభమైనప్పటి నుండి ఇప్పటివరకు అత్యధిక మొత్తం బొగ్గు పంపిణీని నమోదు చేసినప్పుడు ఎన్పీఎస్ రంగానికి సరఫరా 91.5 ఎంటీల కంటే 11 శాతం పెరిగింది.
ఈ కాలంలో విద్యుత్ రంగానికి సరఫరా చేసిన వాటి కంటే ఎన్పిఎస్ వినియోగదారులకు సరఫరాలలో పెరుగుదల అధిక స్థాయిలో ఉంది. ఏప్రిల్'20-జనవరి 21లో ఎన్పిఎస్ విభాగానికి 105 ఎంటీలు పంపడం ఎఫ్వై'22 ఇదే కాలంతో పోలిస్తే 3 ఎంటీల కంటే కొంచెం ఎక్కువగా ఉంది. కోవిడ్ సంక్షోభ సంవత్సరంలో డెస్పాచ్ పెరగడానికి కారణాలు చాలా ఉన్నాయి.
ఎఫ్వై'21లో ఎక్కువ భాగం బొగ్గు తీసుకోవడం వల్ల కోవిడ్ కారణంగా డిమాండ్ అంతరాయం ఏర్పడింది. దీంతో సిఐఎల్ ఎన్పిఎస్ విభాగానికి సరఫరాలను పెంచింది. అంతేకాకుండా 2021 ఆర్థిక సంవత్సరం మొదటి అర్ధభాగంలో సిఐఎల్ ఈ-వేలం అమ్మకాలు నోటిఫైడ్ ధరకు పరిమితం చేయబడినందున ఎన్పిఎస్ కస్టమర్లు కూడా అధిక మొత్తంలో బొగ్గును తీసుకునేందుకు మొగ్గు చూపారు. దేశీయ బొగ్గుతో కలపడం కోసం ఏదైనా ఆర్థిక సంవత్సరంలో ఎన్పిఎస్ దాదాపు 170 ఎంటీల బొగ్గును దిగుమతి చేసుకుంటుంది. కానీ ఎఫ్వై'22లో అసాధారణంగా పెరిగిన అంతర్జాతీయ బొగ్గు ధరలు అవసరమైన పరిమాణాన్ని దిగుమతి చేసుకోవడానికి అవరోధంగా మారాయి. తద్వారా వాటి చివరిలో బొగ్గు కొరత ఏర్పడింది. విద్యుత్ యేతర రంగానికి సరఫరాను మరింత పెంచడానికి సిఐఎల్ తగినంత బఫర్ స్టాక్ను కలిగి ఉంది.
ఎఫ్వై'22 విద్యుత్ ఉత్పత్తిలో అపూర్వమైన పెరుగుదల కనిపించింది. వృద్ధి రేటు దశాబ్దంలో అత్యధికంగా ఉంది. జాతీయ ప్రాధాన్యతపై విద్యుత్ రంగం యొక్క బొగ్గు డిమాండ్ను తీర్చాల్సిన అవసరం ఉంది. పటిష్టమైన ఆర్థిక పునరుద్ధరణపై ఆర్థిక సంవత్సరం జనవరి'22 వరకు మొత్తం బొగ్గు ఆధారిత విద్యుదుత్పత్తి పురోగతిలో ఉంది, ఇది సంవత్సరానికి పోల్చితే 11.2% పెరిగింది. ఈ కాలంలో దేశీయ బొగ్గు ఆధారిత ఉత్పత్తి 17% పెరిగింది. విద్యుత్ రంగానికి బొగ్గు సరఫరాలో ఎక్కువ భాగాన్ని సిఐఎల్ ప్రాధాన్యతపై సమకూర్చింది.
2021-22 ఏప్రిల్-జనవరి మధ్య కాలంలో 14 దిగుమతి చేసుకున్న బొగ్గు ఆధారిత పవర్ ప్లాంట్ల ద్వారా విద్యుత్ ఉత్పత్తి 48 శాతం తగ్గింది. ఫలితంగా ఉత్పాదక అంతరాన్ని అధిగమించడం దేశీయ బొగ్గు ఆధారిత జనరేటర్లపై పడిపోయింది, దీనికి స్వదేశీ బొగ్గు సరఫరా అవసరం. ఈ అదనపు డిమాండ్లో దాదాపు 20 ఎంటీల మేరకు సిఐఎల్ సరఫరా చేసింది. అంటే ఆ మేరకు దిగుమతులను తగ్గించగలిగారు.
విద్యుత్ రంగానికి బొగ్గు ప్రాధాన్యత మరియు ఇతర సవాళ్లను ఎదుర్కొంటున్నప్పటికీ ఎఫ్వై'22 జనవరి వరకూ 101.7 ఎంటీలు సిఐఎల్ సరఫరా చేసింది. గత సంవత్సరం ఇదే కాలంలో ఎన్పీఎస్ వినియోగదారులకు 97% సరఫరా చేసింది.
ప్రధాన మంత్రి కార్యాలయం
అరుణాచల్ ప్రదేశ్ స్వర్ణోత్సవాలు రాష్ట్ర 36వ అవతరణ దినోత్సవం సందర్భంగా ప్రధానమంత్రి ప్రసంగం
“అది ఆంగ్లో-అబోర్ యుద్ధం లేదా స్వాతంత్ర్యానంతర సరిహద్దు భద్రత కావచ్చు... అరుణాచల్ ప్రజల పరాక్రమ గాథలు ప్రతి భారతీయుడికీ అమూల్య వారసత్వమే”;
“సబ్ కా సాథ్.. సబ్ కా వికాస్.. సబ్ కా విశ్వాస్.. సబ్ కా ప్రయాస్’
మార్గానుసరణతోనే అరుణాచల్ ప్రదేశ్ మెరుగైన భవిష్యత్తుకు భరోసా”;
“21వ శతాబ్దంలో దేశ ప్రగతికి తూర్పు భారతం...
ప్రత్యేకించి ఈశాన్య భారతమే చోదక శక్తి”;
“అరుణాచల్ను తూర్పు ఆసియా ముఖద్వారంగా
రూపొందించేందుకు శాయశక్తులా కృషి చేస్తున్నాం”;
“అరుణాచల్ ప్రదేశ్కుగల వ్యూహాత్మక పాత్ర దృష్ట్యా
రాష్ట్రంలో ఆధునిక వసతుల నిర్మాణం చేపట్టబడింది”
అరుణాచల్ ప్రదేశ్ స్వర్ణోత్సవాలు.. 36వ రాష్ట్ర అవతరణ దినోత్సవాల నేపథ్యంలో ఆ రాష్ట్ర ప్రజలకు ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు. సూర్యోదయ భూమిగా 50 ఏళ్లనుంచీ తమకున్న గుర్తింపును మరింత బలోపేతం చేసుకున్నారంటూ ఆయన వారిని అభినందించారు. ప్రముఖ గాయకుడు... భారతరత్న... డాక్టర్ భూపేన్ హజారికా ఆలపించిన ప్రసిద్ధ గీతం 'అరుణాచల్ హమారా' నుంచి కొన్ని పంక్తులను కూడా ఉటంకించారు. ఇవాళ అరుణాచల్ ప్రదేశ్ స్వర్ణోత్సవాలు... 36వ రాష్ట్రావిర్భావ వేడుకల సందర్భంగా ఆయన ప్రసంగించారు.
దేశభక్తిని, సామాజిక సామరస్య భావనను ప్రోది చేయడం సహా దేశ సాంస్కృతిక వారసత్వాన్ని అరుణాచల్ ప్రదేశ్ పరిరక్షిస్తున్నదని ప్రధాని కొనియాడారు. దేశం కోసం ప్రాణాలర్పించిన అరుణాచల్ ప్రదేశ్లోని అమరవీరులకు ఆయన నివాళి అలర్పించారు. “అది ఆంగ్లో-అబోర్ యుద్ధం కావచ్చు లేదా స్వాతంత్ర్యం తర్వాత సరిహద్దు భద్రత కావచ్చు.. అరుణాచల్ ప్రజల శౌర్య పరాక్రమ గాథలు ప్రతి భారతీయుడికీ అమూల్య వారసత్వం” అని ప్రధానమంత్రి పేర్కొన్నారు.
రాష్ట్రంలో తాను పలుమార్లు పర్యటించడాన్ని ప్రధాని గుర్తు చేసుకున్నారు. ముఖ్యమంత్రి శ్రీ పెమా ఖండూ నాయకత్వంలోని జంట ఇంజన్ల ప్రభుత్వ హయాంలో ప్రగతి వేగంపై ఆయన సంతృప్తి వ్యక్తం చేశారు. “సబ్కా సాథ్, సబ్కా వికాస్, సబ్కా విశ్వాస్, సబ్కా ప్రయాస్” మార్గమే అరుణాచల్ ప్రదేశ్ ఉజ్వల భవిష్యత్తుకు భరోసా ఇస్తుంది” అన్నారు.
తూర్పు భారతదేశం... ప్రత్యేకించి ఈశాన్య భారతం 21 వ శతాబ్దంలో భారతదేశ ప్రగతికి చోదకశక్తి కాగలదన్న తన విశ్వాసాన్ని ప్రధానమంత్రి పునరుద్ఘాటించారు. ఏడేళ్లుగా తాము చేపట్టిన చర్యల గురించి కూడా ఆయన వివరించారు. అనుసంధానం, విద్యుత్ మౌలిక సదుపాయాల రంగాల్లో విస్తృత కార్యక్రమాలు సాగుతున్నాయని చెప్పారు. తద్వారా అరుణాచల్ ప్రదేశ్లో జీవన సౌలభ్యంతోపాటు వ్యాపార సౌలభ్యం సాధ్యం కాగలదన్నారు. ఈ ప్రాంతంలోని అన్ని రాజధానులూ ప్రాధాన్యం ప్రాతిపదికన రైలు-సంధానం అవుతున్నాయని తెలిపారు. “తూర్పు ఆసియాకు ఒక ప్రధాన ముఖద్వారంగా అరుణాచల్ను తీర్చిదిద్దడానికి మేం శాయశక్తులా కృషి చేస్తున్నాం. అరుణాచల్కు గల వ్యూహాత్మక పాత్ర దృష్ట్యా రాష్ట్రంలో ఆధునిక మౌలిక సదుపాయాల నిర్మాణం చేపట్టబడింది” అని ప్రధాని చెప్పారు.
ప్రకృతి, సంస్కృతితో మమేకమై అరుణాచల్ ప్రగతి పథంలో పరుగులు పెడుతున్నదని ప్రధాని అన్నారు. “మీ కృషి, పట్టుదలతోనే జీవ వైవిధ్యపరంగా అరుణాచల్ అత్యంత ప్రముఖ ప్రాంతాల్లో ఒకటిగా నిలిచింది” అని రాష్ట్ర ప్రజలను ప్రధాని అభినందించారు. ఆరోగ్యం, విద్య, నైపుణ్యాభివృద్ధి, మహిళా సాధికారత, స్వయం సహాయ సంఘాల ముందంజకు ముఖ్యమంత్రి చేస్తున్న కృషిపై శ్రీ మోదీ హర్షం వ్యక్తం చేశారు. కేంద్ర న్యాయశాఖ మంత్రి శ్రీ కిరణ్ రిజిజు కూడా రాష్ట్రాభిభివృద్ధికి నిరంతరం శ్రమిస్తున్నారని ప్రశంసించారు. పర్యాటకంపరంగా అంతర్జాతీయ స్థాయిలో అరుణాచల్కుగల అవకాశాల సద్వినియోగంపై తన నిబద్ధతను ప్రధాని పునరుద్ఘాటించారు.
యువజన వ్యవహారాలు, క్రీడల మంత్రిత్వ శాఖ
2011 అర్జున అవార్డు గ్రహీత వి తేజస్విని బాయికి రూ .2 లక్షల సహాయం ఆమోదించిన క్రీడా మంత్రిత్వ శాఖ
2011 లో అర్జున అవార్డును గెలుచుకున్న కర్ణాటకకు చెందిన వి తేజస్విని బాయికి రెండు లక్షల రూపాయలను సహాయంగా అందించాలన్న ప్రతిపాదనకు కేంద్ర యువజన సర్వీసులు క్రీడల మంత్రిత్వ శాఖ ఆమోదం తెలిపింది. 2010, 2014 ఆసియా క్రీడల్లో బంగారు పతకం సాధించిన భారత జట్టులో తేజస్విని సభ్యురాలిగా ఉన్నారు.
కోవిడ్19 సమయంలో సమస్యలను ఎదుర్కొంటున్న మాజీ అంతర్జాతీయ క్రీడాకారులను ఆదుకోవడానికి స్పోర్ట్స్ అథారిటీ ఆఫ్ ఇండియా, ఇండియన్ ఒలింపిక్ అసోసియేషన్ మరియు యువజన సర్వీసులు క్రీడల మంత్రిత్వశాఖలు సంయుక్తంగా క్రీడాకారుల కోసం ఏర్పాటు చేసిన పండిట్ దీన్దయాల్ ఉపాధ్యాయ జాతీయ సంక్షేమ నిధి నుంచి ఆర్ధిక సహకారాన్ని అందిస్తున్నాయి.
మే 1 న తేజస్విని మరియు ఆమె భర్త కోవిడ్ -19 బారిన పడ్డారు. కొద్దిగా దగ్గు ఉన్నప్పటికీ ఇంట్లోనే తేజస్వినికోలుకుంటున్నారు. తేజస్విని భర్త నవీన్ మే 11 న వైరస్ బారిన పడి మరణించారు. “నవీన్ వయస్సు 30 సంవత్సరాలే. తన తండ్రి మరణం తరువాత ఆయన ఆందోళనకి గురయ్యాడు . భయం మరియు ఒత్తిడికి గురై ఆయన ప్రాణాలు కోల్పోయాడు. ”అని తేజస్విని పేర్కొన్నారు. ఆర్థిక సహాయంపై స్పందించిన తేజస్విని "నేను దీనిని ఊహించలేదు. కానీ క్రీడా మంత్రిత్వ శాఖ, సాయ్ మరియు ఇండియన్ ఒలింపిక్ అసోసియేషన్ స్పందించి ఈ సహకారాన్ని అందించాయి. మాకు ఇలాంటి సహకారం అందడం ఇదే మొదటిసారి. మాలో చాలా మందికి ఆర్థిక సమస్యలు ఉన్నాయి. మాకు సరైన సహాయం లభిస్తే ఆనందంగా ఉంటుంది ”అని అన్నారు.
కర్ణాటక స్పోర్ట్స్ కమిటీ సభ్యుడు మరియు అర్జున అవార్డు గ్రహీత హొన్నప్ప గౌడ తనకు దీనిపై సమాచారం అందించారని తేజస్విని తెలిపారు. తనకు అందిన ఆర్థిక సహకారాన్ని పిల్లల భవిష్యత్తును ఉపయోగిస్తానని తేజస్విని అన్నారు . "నేను నా 5 నెలల శిశువును జాగ్రత్తగా చూసుకోవాలి. పాపకి తల్లినీతండ్రిని నేనే. నా బిడ్డ కోసం ఏదైనా చేయవలసి ఉంటుంది, ”ఆమె అన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ నుంచి కోలుకున్నవారి శాతం అత్యధికం:
27 లక్షలకు పైగా నమోదైన కోలుకున్నవారి సంఖ్య
చికిత్సలో ఉన్నవారికి 3.5 రెట్లు కోలుకున్నవారు
కోలుకుని డిశ్చార్జ్ అవుతున్నవారు, స్వల్పలక్షణాలతో ఇళ్ళలో ఏకాంతవాసంలో ఉండి కోవిడ్ నుంచి బైటపడుతున్నవారు ఎక్కువవుతూ ఉండటంతో ఇప్పటివరకు కోలుకునవారి మొత్తం సంఖ్య ఈ రోజు 27 లక్షలు దాటింది. దీంతో ఇప్పటివరకూ కోవిడ్ నుంచి కోలుకున్నవారి మొత్తం సంఖ్య 27,13,933 కు చేరింది. కేంద్ర ప్రభుత్వం సూచించిన పరీక్షించు, ఆనవాలు పట్టు, చికిత్స ఆందించు అనే త్రిముఖ బ్వ్యాహాన్ని రాష్ట్రాలు, కేంద్రపాలిత ప్రాంతాలు సమర్థంగా అమలు చేయటం వల్లనే ఇది సాధ్యమైంది. సకాలంలో నిఘా పెట్టటం ద్వారా బాధితులను గుర్తించి మెరుగైన మౌలిక సదుపాయాలతో వెంటనే చికిత్స అందించటం తగిన ఫలితాలనిచ్చింది.
గడిచిన 24 గంటల్లో 64,935 మంది కరోనా బాధితులు కోలుకున్నారు. దీంతో కోలుకున్నవారి శాతం 76.61% గా మెరుగుదల నమోదు చేసుకుంది. పరిస్థితి అదే పనిగా మెరుగవుతున్నట్టు ఈ గణాంకాలు చెబుతున్నాయి.గత కొద్ది నెలలుగా కరోనా పాజిటివ్ లలో ఎక్కువమంది కోలుకుంటూ వస్తున్నారు. ప్రస్తుతం చికిత్సలో ఉన్నవారొతో పోల్చుకున్నప్పుడు కోలుకున్నవారి సంఖ్య 3.55 రెట్లు ఎక్కువగా ఉంది.
భారత్ లో మొత్తం 19.5 లక్షలమంది  ఇప్పటివరకు కోలుకున్నారు.ప్రస్తుతం ఇంకా చికిత్సలో ఉన్నవారి సంఖ్య 765302. అంటే వీళ్ళకంటే కోలుకున్నవారు మూడున్నర రెట్లు అధికం. ఈ విధంగా చికిత్సలో ఉన్నవారి సంఖ్య మొత్తం పాజిటివ్ కేసుల్లో తగ్గుతూ 21.60% వద్ద ఉండటం వల్ల బాధితుల భారం ప్రభుత్వం మీద బాగా తగ్గినట్టే కనిపిస్తోంది. దీనివలన బాధితులకో, కోలుకున్నవారికీ మధ్య అంతరం పెరుగుతోంది.
సకాలంలో బాధితులకు చికిత్స అందిస్తూ, అవసరమనిపిస్తే ప్రత్యేక వైద్యం అందిస్తూ మరణాల శాతాన్ని అదుపులో ఉంచటంలో కూడా రాష్ట్రాలు బాగా కృషి చేశాయి. అందువలన మరణాలు క్రమంగా తగ్గుతూ వస్తున్నాయి. ఇప్పుడది మరింత తగ్గి1.79% కు చేరాయి.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
హోం మంత్రిత్వ శాఖ
హోంశాఖ మంత్రి శ్రీ అమిత్ షా ఆదేశాల మేరకు సంక్షేమ, పునరావాస బోర్డు  ద్వారా 'సిఏపిఎఫ్ పునరావాస్' పోర్టల్ ప్రారంభించిన హోం మంత్రిత్వ శాఖ
పదవీ విరమణ చేసిన తర్వాత ప్రైవేట్ సెక్యూరిటీ సంస్థల్లో ఉపాధి పొందేందుకు ప్రయత్నిస్తున్న కేంద్ర సాయుధ పోలీసు దళం , అస్సాం రైఫిల్స్ సిబ్బందికి పోర్టల్ సహకరిస్తుంది
వార్బ్ పోర్టల్ లో వ్యక్తిగత వివరాలు, అనుభవం నమోదు చేసుకుని అర్హతకు తగిన ఉద్యోగాన్ని తమకు నచ్చిన ప్రాంతంలో పొందేందుకు సిబ్బందికి అవకాశం కలుగుతుంది
కేంద్ర సాయుధ పోలీసు దళం సిబ్బంది సంక్షేమానికి అత్యధిక ప్రాధాన్యత ఇస్తున్న ప్రధానమంత్రి శ్రీ నరేంద్ర మోదీ నాయకత్వంలోని కేంద్ర ప్రభుత్వం
సిబ్బంది సంక్షేమం, కేంద్ర సాయుధ పోలీసు దళం పునరావాస అవసరాలు తీర్చడంలో కీలకంగా మారనున్న పోర్టల్
పదవీ విరమణ చేసిన తర్వాత ప్రైవేట్ సెక్యూరిటీ సంస్థల్లో ఉపాధి పొందేందుకు ప్రయత్నిస్తున్న కేంద్ర సాయుధ పోలీసు దళం , అస్సాం రైఫిల్స్ సిబ్బందికి సహకారం అందించాలన్న లక్ష్యంతో హోం శాఖ మంత్రి శ్రీ అమిత్ షా ఆదేశాల మేరకు సంక్షేమ, పునరావాస బోర్డు  ద్వారా హోం మంత్రిత్వ శాఖ 'సిఏపిఎఫ్ పునరావాస్' పోర్టల్ ను ప్రారంభించింది. ఈ పోర్టల్ లో తమ వ్యక్తిగత వివరాలు, అనుభవం నమోదు చేసుకుని అర్హతకు తగిన ఉద్యోగాన్ని తమకు నచ్చిన ప్రాంతంలో పొందేందుకు పదవీ విరమణ చేసిన సిబ్బందికి అవకాశం కలుగుతుంది. ప్రైవేట్ సెక్యూరిటీ సంస్థల రిజిస్ట్రేషన్ కోసం హోం మంత్రిత్వ శాఖ కోసం ప్రైవేట్ సెక్యూరిటీ ఏజెన్సీల నియంత్రణ చట్టం కింద హోం వ్యవహారాల మంత్రిత్వ శాఖ కూడా ఒక పోర్టల్ను నిర్వహిస్తోంది. కేంద్ర సాయుధ పోలీసు దళం సిబ్బంది వారి కుటుంబ సభ్యుల సంక్షేమం కోసం ప్రధానమంత్రి శ్రీ నరేంద్ర మోదీ నాయకత్వంలో కేంద్ర ప్రభుత్వం అత్యధిక ప్రాధాన్యత ఇస్తున్నది.
తానూ నిర్వహిస్తున్న రెండు వెబ్ సైట్లను హోం మంత్రిత్వ శాఖ అనుసంధానం చేసింది. దీనివల్ల ' సిఏపిఎఫ్ పునర్వాస్' ద్వారా పునరావాసం కోసం పదవీ విరమణ చేసిన సిబ్బంది పొందుపరిచిన వివరాలను ప్రైవేట్ సెక్యూరిటీ ఏజెన్సీల నియంత్రణ చట్టం కింద హోం వ్యవహారాల మంత్రిత్వ శాఖ ద్వారా ప్రైవేట్ సెక్యూరిటీ సంస్థలు పరిశీలించేందుకు వీలవుతుంది. దీనితో ఉద్యోగార్ధులు, ఉపాధి కల్పించే సంస్థలు ఒక వేదిక ద్వారా పని చేయగలుగుతాయి. హోం వ్యవహారాల మంత్రిత్వ శాఖ అమలు చేస్తున్న ఈ చర్యతో ప్రైవేట్ సెక్యూరిటీ సంస్థలకు ' సిఏపిఎఫ్ పునర్వాస్' కింద అవసరమైన సమాచారం అందుబాటులోకి వస్తుంది.
భద్రతా సేవలు అవసరమయ్యే వ్యాపార సంస్థల సంఖ్య పెరగడంతో ప్రైవేట్ సెక్యూరిటీ సంస్థల సంఖ్య ఇటీవల కాలంలో గణనీయంగా పెరిగింది. సంస్థల సంఖ్య పెరగడంతో భద్రతా సిబ్బంది అవసరం కూడా పెరిగింది. ఈ నేపథ్యంలో పదవీ విరమణ చేసి తిరిగి సేవలు అందించేందుకు సిద్ధంగా ఉన్న సిబ్బంది వివరాలను హోం మంత్రిత్వ శాఖ పోర్టల్ ద్వారా తీసుకుని అనుభవం, శిక్షణ పొందిన వారికి ఉపాధి కల్పించేందుకు ప్రైవేట్ సెక్యూరిటీ సంస్థలకు వీలవుతుంది. అనుభవం, అర్హతల మేరకు పదవీ విరమణ చేసిన కేంద్ర సాయుధ పోలీసు దళం సభ్యులు తమకు నచ్చిన ప్రాంతంలో అర్హతలకు తగిన ఉపాధిని పొందేందుకు ఎలక్ట్రానిక్ వేదిక అవకాశం కలిగిస్తుంది.
కేంద్ర హోంశాఖ తీసుకున్న ఈ నిర్ణయం కేంద్ర సాయుధ పోలీసు దళం సిబ్బంది సంక్షేమం, పునరావాస అవసరాలు తీర్చడంలో కీలకంగా ఉంటుంది.